Daujotas

Daujotas – XIII a. pirmojo ketvirčio vienas iš 5 vyresniųjų lietuvių kunigaikščių, vadovavusių Lietuvių žemių konfederacijai.

 Biografija 
Minimas Ipatijaus metraštyje. Su kitais lietuvių kunigaikščiais 1219 m. sudarė Lietuvos-Voluinės sutartį. Daujoto ir jo brolio Viligailos valdos veikiausiai buvo prie Molėtų ir Nemenčinės. Jo ir vėliau žinomų Giedraičių kunigaikščių santykiai nėra aiškūs. Yra nuomonė, kad Daujotas – vienos jų šakos pradininkas. Pasak istoriko Tomo Baranausko, Daujoto tėvas galėjęs būti Stekšys.

Manoma, kad Daujotą kaip ir jo brolį Viligailą nužudė Mindaugas kovoje dėl krašto valdžios.

 Šaltiniai 

 Taip pat skaitykite 
 Lietuvių kunigaikščiai iki Mindaugo.

Kategorija:Lietuvių kunigaikščiai